Sigida 20 Bangekɔlɔsi fɛɛrɛw
Bangekɔlɔsi fɛɛrɛ suganticogow
Gafe ɲɛ nataw la, bangekɔlɔsi fɛɛrɛ caman ɲɛfɔlen don. Bangekɔlɔsi fɛɛrɛ dɔw bɛ ɲɛ mɔgɔ dɔw bolo ka tɛmɛ mɔgɔ wɛrɛw kan. Aw ye gafe ɲɛ kofɔlen ninnu kalan, o kɔ aw ka a barokɛ aw ka tinminɛmuso fɛ walima kɛnɛya baarakɛla walima dɔgɔtɔrɔ dɔ walasa aw ka jɛ ka a jate minɛ bangekɔlɔsi fɛɛrɛ minnu bɛ se ka ɲɛ aw bolo. Aw ka kunnafoni ɲini senfɛ bangekɔlɔsi fɛɛrɛw kan, aw bɛ se ka nin ɲininkaliw kɛ:
- Nin bangekɔlɔsi fɛɛrɛ bɛ se ka kɔnɔta bali cogo di?
- Bangekɔlɔsi fɛɛrɛ in bɛ se ka mɔgɔ tanga sidabana ni kafoɲɔgɔnyabanaw ma cogo di?
- Bangekɔlɔsi fɛɛrɛ bɛ se ka baarakɛ ka ɲɛ? Ni kɛnɛya ko gɛlɛya dɔw bɛ muso la, minnu kofɔlen don nin sigida la, o tigi ka kan ka bangekɔlɔsi fɛɛrɛ dɔw kɛli to yen.
- Bangekɔlɔsi fɛɛrɛ in labaarali ka nɔgɔn wa?
- Bangekɔlɔsi fɛɛrɛ in musaka ye joli ye?
- Bangekɔlɔsi fɛɛrɛ in sɔrɔli ka nɔgɔn wa? Yala aw ka kan ka taa kɛnɛyaso la min ka surun aw la tuma ni tuma wa?
- Kɔlɔlɔw jumɛnw bɛ bangekɔlɔsi fɛɛrɛw in kɛli la minnu bɛ se ka gɛlɛya wɛrɛw lase mɔgɔ ma?
Ni cɛ min ni a muso bɛnna a kan ka furancɛ don u denw cɛ ani ka u yɛrɛ tanga kafoɲɔgɔnyabanaw ma, bangekɔlɔsi fɛɛrɛw kɛli bɛ ɲɛ kosɛbɛ olu bolo.
O bangekɔlɔsi fɛɛrɛw bɛ se kɔnɔta ani ka kafoɲɔgɔnw tanga kafoɲɔgɔnyabana ma cogo minnu na, olu ɲɛfɔlen don katimu ninnu kɔnɔ. Ni cɛ min ni a muso ye bangekɔlɔsi fɛɛrɛw kɛ a ɲɛ ma kafoɲɔgɔnya waati la, a bɛ ɲɛ olu bolo.
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn